L'interès per fomentar la vida associativa dels col·lectius d'ensenyants i afavorir la tasca de renovació pedagògica i les iniciatives que duen a terme, fa que el Departament d'Educació vulgui donar suport a diverses activitats pedagògiques i culturals realitzades per ensenyants agrupats en associacions i organitzacions professionals, i oferir ajut econòmic a les seves despeses de funcionament, informació i difusió.
El Departament d'Educació vol promoure la realització d'aquestes actuacions mitjançant l'atorgament dels ajuts que permetin les disponibilitats pressupostàries.
Per això, de conformitat amb el que estableix la Llei 38/2003, de 17 de novembre, general de subvencions, i el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a proposta de la Direcció General d'Innovació,
S'aproven les bases reguladores que consten a l'annex d'aquesta Ordre, per a l'atorgament de subvencions a les associacions i organitzacions professionals d'ensenyants per a despeses de funcionament, informació i difusió de les seves activitats.
S'obre la convocatòria pública per a la concessió de les subvencions corresponents a les actuacions realitzades durant la preparació i desenvolupament del curs 2006-2007, que es regeix per les bases que es publiquen a l'annex d'aquesta Ordre.
Les sol·licituds es presentaran adreçades al director general d'Innovació, d'acord amb el model que es pot trobar a l'adreça electrònica: http://gencat.net/educacio, en el termini d'un mes comptat a partir de l'endemà de la data de publicació d'aquesta Ordre al DOGC.
L'import total màxim destinat a aquesta convocatòria és de 60.000,00 euros, i es farà efectiu a càrrec de la partida pressupostària EN02 D/482000100/4260, del pressupost de la Generalitat de Catalunya de l'any 2006, prorrogat per a l'any 2007.
Es delega en el director general d'Innovació la competència per resoldre la convocatòria i autoritzar la despesa corresponent, a proposta de la comissió avaluadora, integrada per:
El subdirector general de Formació Permanent i Recursos Pedagògics, que en serà el president.
La cap del Servei de Programació i Avaluació o persona en qui delegui.
La cap del Servei de Gestió Econòmica Administrativa o persona en qui delegui.
Dos tècnics/tècniques de la Direcció General d'Innovació, un dels quals actuarà com a secretari/ària.
Les entitats beneficiàries hauran d'acreditar davant la Direcció General d'Innovació, no més tard del 30 de setembre de 2007, que s'han realitzat les actuacions, que s'han complert els requisits que determina la resolució de concessió i que l'import de la subvenció s'ha destinat a les actuacions per a les quals s'ha concedit.
L'objecte de la subvenció és fomentar la vida associativa dels col·lectius d'ensenyants i afavorir la tasca de renovació pedagògica i les iniciatives que duen a terme, quant a la realització de diverses activitats pedagògiques i culturals.
Per poder dur a terme aquestes activitats, se subvencionaran despeses de funcionament, informació i difusió d'aquests col·lectius.
2.1 Poden participar en aquesta convocatòria les associacions i organitzacions professionals d'ensenyants, que compleixin els requisits següents:
a) Estar legalment constituïdes i inscrites en el registre corresponent.
c) No trobar-se en cap de les circumstàncies previstes a l'article 13.2 de la Llei 38/2003, de 17 de novembre, general de subvencions, que impossibiliten per ser beneficiari/ària de la subvenció.
d) Complir els requisits establerts als articles 32 i 36 de la Llei 1/1998, de 7 de gener, de política lingüística.
e) Complir amb l'obligació, si escau, de presentació dels comptes anuals en el registre corresponent.
Les sol·licituds es presentaran al Departament d'Educació (Via Augusta, 202-226, 08021 Barcelona), ja sigui directament o bé per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Les sol·licituds es podran presentar també a les oficines de correus en sobre obert per tal que la sol·licitud sigui datada i segellada pel funcionari de correus abans de ser certificada.
Dades de la sol·licitud i documentació que cal aportar:
Nom de l'entitat, NIF, adreça, telèfon, fax, correu electrònic i municipi.
Nombre d'ensenyants que integren l'associació.
Signatura de la persona que té la representació de l'entitat, amb indicació del seu càrrec.
Referència al número i data de l'ordre de convocatòria a l'empara de la qual se sol·licita la subvenció.
La sol·licitud també haurà d'incloure les declaracions següents:
Declaració en què es faci constar que no s'ha percebut cap més subvenció destinada a les activitats per a les quals se sol·licita l'ajut.
Declaració responsable conforme l'entitat es troba al corrent d'obligacions tributàries i de la Seguretat Social.
Declaració responsable conforme l'entitat no es troba en cap de les circumstàncies previstes en l'article 13 de la Llei 38/2003, de 17 de novembre, general de subvencions, que impedeixen per ser beneficiari de la subvenció.
Declaració responsable conforme es compleixen els requisits establerts als articles 32 i 36 de la Llei 1/1998, de 7 de gener, de política lingüística.
4.2 Documentació que cal aportar:
a) Fotocòpia compulsada dels estatuts de l'entitat.
Aquelles entitats que ja la van presentar en convocatòries anteriors, no cal que la tornin a presentar, llevat del cas que s'hagi produït alguna modificació.
b) Pressupost detallat d'ingressos i despeses de l'entitat de l'exercici pressupostari actual.
c) Informe de la programació anual d'activitats de l'entitat durant el curs objecte de la convocatòria.
d) Pressupost de les despeses de funcionament, informació i difusió per a les quals se sol·licita l'ajut.
4.3 Si la sol·licitud no compleix els requisits que s'estableixen als apartats anteriors es requerirà l'interessat perquè en el termini de 10 dies hàbils, improrrogables, esmeni el defecte o aporti els documents preceptius, amb la indicació que si no ho fa així, es considerarà que desisteix de la seva petició i s'arxivarà la sol·licitud sense cap més tràmit.
4.4 La comissió avaluadora podrà demanar a les entitats sol·licitants la documentació addicional i els aclariments que consideri oportuns.
5.1 Els ajuts es destinaran a despeses de funcionament, informació i difusió, com per exemple: lloguer de sales, elaboració de díptics, confecció de butlletins, publicitat, anuncis de ràdio, premsa i d'altres, pòsters de difusió, confecció i manteniment de pàgines web, despeses legals, etc.
5.2 L'import de la subvenció s'establirà d'acord amb les sol·licituds rebudes i el pressupost disponible, atenent a criteris de valoració establerts a la base 6.
Per valorar les sol·licituds es tindran en compte els aspectes següents:
a) El nombre d'ensenyants que integren l'associació.
b) El volum anual de les activitats que realitza l'entitat.
c) L'àmbit territorial d'actuació de l'entitat.
d) La qualitat de les accions d'informació i difusió presentades.
7.1 L'òrgan competent per resoldre la convocatòria, així com la comissió que haurà d'avaluar les sol·licituds i el termini per resoldre, es determinarà a la convocatòria anual.
7.2 Els membres d'aquesta comissió estaran afectats per les causes d'abstenció i recusació previstes als articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.3 Les sol·licituds presentades s'entendran desestimades si no hi recau resolució expressa en el termini de sis mesos a comptar de l'endemà de la finalització del termini de presentació de les sol·licituds.
Notificació i publicació de les subvencions
La resolució de concessió de les subvencions es notificarà als interessats amb indicació de si exhaureix o no la via administrativa, dels possibles recursos, dels òrgans davant els quals es poden interposar i dels terminis per interposar-los.
A més a més, la resolució de concessió es farà pública al tauler d'anuncis de la seu central del Departament d'Educació i als taulers dels serveis territorials corresponents.
Així mateix, les subvencions concedides per un import igual o superior a 3.000,00 euros es publicaran al DOGC.
Forma de pagament i justificació de les subvencions
9.1 El pagament de les subvencions es realitzarà en dos períodes: el 50% de l'import es tramitarà un cop resolta la convocatòria, i el 50% restant es tramitarà un cop s'hagi justificat l'ajut d'acord amb el que estableixen les bases.
9.2 Per justificar les subvencions, les entitats beneficiàries han de presentar la documentació justificativa de les despeses efectuades, d'acord amb la base 9.5.
9.3 La justificació cal presentar-la dins el termini previst a la convocatòria.
Aquesta sol·licitud s'haurà de fer per escrit i presentar-la abans que finalitzi el termini previst.
A la vista d'aquesta sol·licitud i en funció dels motius al·legats, l'òrgan competent podrà concedir una ampliació del termini.
9.4 Es considera despesa subvencionable la despesa realitzada i pagada abans de la finalització del període de justificació establert.
9.5 La justificació haurà de contenir:
a) Escrit de tramesa en el qual s'indiqui la documentació que s'adjunta.
b) Informe del president de l'entitat conforme la subvenció atorgada s'ha destinat a l'objecte per al qual s'ha concedit.
c) Relació detallada i numerada de les despeses d'acord amb el pressupost presentat en la sol·licitud, i per l'import total consignat en aquest pressupost.
Atès que la subvenció s'atorga d'acord amb un pressupost estimat, s'han d'indicar les desviacions esdevingudes.
En el cas que no n'hi hagi hagut, cal declarar-ho explícitament.
e) En el cas que les activitats subvencionades hagin generat documentació, cal aportar-ne còpia, per tal de comprovar que s'ha fet pública la col·laboració del Departament d'Educació.
f) Memòria explicativa de les activitats dutes a terme, que han generat les despeses de funcionament, informació i difusió objecte de subvenció.
g) Certificats acreditatius d'estar al corrent d'obligacions tributàries i de la Seguretat Social en els termes previstos a l'article 14 de la Llei 38/2003, de 17 de novembre, general de subvencions.
Pel que fa al certificat d'estar al corrent de les obligacions tributàries, l'entitat pot autoritzar al Departament d'Educació per obtenir aquesta acreditació de l'autoritat tributària corresponent, d'acord amb la disposició addicional primera de la Llei 21/2005, de 29 de desembre, de mesures financeres.
En lloc de les factures i comprovant de pagament, l'òrgan concedent comprova l'aplicació correcta de la subvenció sol·licitant a un 10% dels beneficiaris determinats justificants mitjançant la tècnica de mostreig combinat.
Igualment, es podrà reduir la subvenció concedida per l'obtenció concurrent d'altres ajuts, tenint en compte que l'import de les subvencions concedides en cap cas no pot ser d'una quantia que, aïlladament o en concurrència amb subvencions d'altres entitats públiques o privades, ajudes, ingressos o recursos, superi el cost de les despeses de funcionament, informació i difusió objecte de subvenció.
9.6 L'òrgan competent podrà demanar tots els documents justificatius que calgui per comprovar l'aplicació de la subvenció.
Obligacions de l'entitat beneficiària
a) Dur a terme l'activitat que fonamenta la concessió de la subvenció.
b) Sotmetre's a les actuacions de comprovació que corresponguin al Departament d'Educació, i a les de control de l'activitat econòmica i financera que corresponguin a la Intervenció General de la Generalitat, a la Sindicatura de Comptes o a altres òrgans competents, tant nacionals com comunitaris, amb l'aportació de tota la informació que li sigui requerida en l'exercici de les actuacions anteriors.
c) Comunicar al Departament d'Educació l'obtenció d'altres subvencions, ajuts, ingressos o recursos, per a la mateixa finalitat, procedents de qualsevol de les administracions o entitats públiques o privades, nacionals o internacionals, i les alteracions de les condicions per les quals es va atorgar la subvenció.
Aquesta comunicació s'ha de fer tan aviat com es conegui, i en tot cas, abans de la justificació de l'aplicació.
d) Proposar al Departament d'Educació qualsevol canvi que, dins la mateixa finalitat, es pugui produir en la destinació de la subvenció.
e) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, així com els estats comptables dels quals es desprenguin les actuacions objecte de la subvenció, amb la finalitat de garantir l'adequat exercici de les facultats de comprovació i control.
g) Fer pública la col·laboració del Departament d'Educació en la documentació que generin les activitats subvencionades.
h) Reintegrar els fons percebuts en els supòsits previstos en la normativa reguladora.
Són causes de revocació que poden donar lloc a la revocació total o parcial de la subvenció i, si s'escau, al reintegrament de les quantitats percebudes indegudament, amb l'interès de demora corresponent, les que preveuen l'article 37 de la Llei 38/2003, de 17 de novembre, general de subvencions, i els articles 99 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.